पटना का वह MBBS डाॅक्टर जो 25 साल से 25 रूपए फीस में कर रहा है मरीजों का इलाज - Live Bihar
पटना का वह MBBS डाॅक्टर जो 25 साल से 25 रूपए फीस में कर रहा है मरीजों का इलाज
ABHI-ABHI PATNA Patna (Bihar)
PATNA : आज के इस युग में जब डाॅक्टर चाहे वह प्राइवेट हो या सरकारी हर जगह मरीजों का भला करने की जगह उनको लूटने में लगे हुए हैं । तो इसी युग में एक ऐसा MBBS डाॅक्टर भी है जो मरीजों को लूटने की बजाय अपना और अपने परिवार के सारे ऐशो- आराम को त्याग कर मात्र 25 रूपए में मरीजों का इलाज करते हैं । वह भी आज से नहीं बल्कि 25 सालों से । अब आपके मन में यह ख्याल आ रहा होगा कि कौन सा वह महान डाॅक्टर है जो आज के इस लूट-घसोट के युग में मात्र 25 रूपए शुल्क में मरीजों का इलाज करता है । इस महान डाॅक्टर का नाम है अरविंद कुमार सिंह ।
इनका क्लीनिक पटना के केकदमकुआं मोहल्ले में एक छोटे से कमरे में है । इनके कमरे में एक टेबल,एक पंखा ,एक LED ,बेंच और कुछ कुर्सियां रखी हैं । इस क्लीनिक में एक अलमारी रखी गई है जिसमें कुछ दवाईयां और किताबें हैं ।कमरे के अंदर 10 लोगों के बैठने की व्यवस्था है । हर दिन सुबह-शाम मरीजों की भीड़ लगी रहती है । यह पूछे जाने पर कि आपके क्लीनिक खोलने का क्या उद्देश्य है? तो इस पर डाॅक्टर साहब कहते हैं कि हमारे क्लीनिक का मुख्य उद्देश्य सस्ते दामों में गरीबों का बेहतर इलाज ,साथ ही साथ कम दाम में बिमारी पकड़ में आ जाए है ।
उन्होंने बताया कि मरीजों का नि:शुल्क इलाज इसलिए नहीं करते ताकि मरीजों को इलाज पर भरोसा हो सके । नि:शुल्क इलाज करने की स्थिति में मरीज भरोसा नहीं करते । डाॅ अरविंद ने अपना MBBS एमजीएम काॅलेज जमशेदपुर से और PG पटना मेडिकल काॅलेज से की है । डाॅ अरविंद फिजिशियन हैं रोजान 200 से अधिक मरीजों का इलाज करते हैं । 2019 में वे पटना के सबसे बड़े अस्पताल PMCH से वे एसोसिएट प्रोफेसर के रुप में रिटायर हुए हैं । अब वे अपने मरीजों को पूरा समय देते हैं ।
Tags: ARVIND KUMAR SINGH, ASSOCIATE PROFESSOR, MBBS DOCTOR, PATNA, PMCH
गर्मी से लोगों का हुआ बुरा हाल, 16 जून तक बंद रहेंगे पटना के सभी स्कूल
PATNA : आज के इस युग में जब डाॅक्टर चाहे वह प्राइवेट हो या सरकारी हर जगह मरीजों का भला...